वॉशिंगटन सुंदर सिर्फ एक गेंदबाज नहीं हैं। बेशक इस आइपीएल में अब तक उन्हें अपने बल्ले का दम दिखाने का मौका नहीं मिला है लेकिन जब पहली बार वो सबकी नजरों में आए थे तब इसकी वजह उनकी बल्लेबाजी ही थी। चेन्नई के इस खिलाड़ी ने 11 की उम्र में चेन्नई की सीनियर डीविजन लीग में खेलना शुरू कर दिया था। पिछले साल अंडर-19 विश्व कप में भारत को फाइनल में पहुंचाने का श्रेय भी उन्हें ही जाता है। उन्होंने वहां अपनी गेंदबाजी के साथ-साथ बल्ले से भी दम दिखाया था। घरेलू क्रिकेट में छोटे से समय में ज्यादा कुछ नहीं कर सके लेकिन पिछले साल तमिलनाडु प्रीमियर लीग में उन्होंने 140 रन बनाकर और 11 विकेट लेकर सबका ध्यान अपनी ओर आकर्षित किया था।